
	Comisia pentru buget, finanţe şi bănci

	
	Bucureşti,        

Nr. 22/269/15.11.2011


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea Legii nr.88/2010 privind aprobarea unor măsuri financiare pentru întreprinderile mici şi mijlocii din industria berii,  cu care comisia noastră a fost sesizată în fond cu adresa Biroului Permanent nr.PL.x 391 din  7 iunie 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/269/15.11.2011


RAPORT

asupra propunerii legislative pentru modificarea şi completarea Legii nr.88/2010
 privind aprobarea unor măsuri financiare pentru întreprinderile mici şi mijlocii din industria berii
Cu adresa nr. Plx 391 din 5 septembrie 2011, Biroul Permanent conform art.95 din Regulamentul Camerei Deputaţilor, republicat, cu modificările şi completările ulterioare, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea şi completarea Legii nr.88/2010 privind aprobarea unor măsuri financire pentru întreprinderile mici şi mijlocii din industria berii.
Prezenta propunere legislativă are ca obiect de reglementare amendarea Legii nr. 88/2010 privind aprobarea unor măsuri financiare pentru întreprinderile mici şi mijlocii din industria berii, vizând printre altele:

· instituirea unei scheme de ajutor de stat pentru întreprinderile mici şi   mijlocii din industria berii, aflate în stare de dificultate;

· administrarea de către Ministerul Finanţelor Publice a schemei de ajutor de stat instituită în favoarea IMM-urilor din industria berii;

· compatibilizarea Legii nr. 88/2010 cu prevederile Liniilor directoare privind ajutorul de stat pentru salvarea şi restrucurarea întreprinderilor aflate în dificultate.                  

La întocmirea raportului s-au avut în vedere avizele Consiliului legislativ, Comisiei juridice, de disciplină şi imunităţi şi Comisiei pentru agricultură, silvicultură, industrie alimentarăşi servicii specifice.
Propunerea legislativă a fost respinsă de Senat în şedinţa din 1 iunie 2011.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor .

În raport de obiectul şi conţinutul său, propunerea legislativă face parte din categoria legilor ordinare.
La lucrările comisiei şi-au înregistrat prezenţa un număr de 27 deputaţi, din totalul de 33 de membri ai comisiei.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Dan Pantea – şef serviciu la Ministerul Finanţelor Publice.
Raportul comisiei a fost adoptat cu majoritatea membrilor prezenţi la dezbatere. 

În urma dezbaterii, în şedinţa din data de 14 noiembrie 2011, comisia propune Plenului Camerei Deputaţilor, respingerea propunerii legislative pentru modificarea şi completarea Legii nr.88/2010 privind aprobarea unor măsuri financiare pentru întreprinderile mici şi mijlocii din industria berii întrucât iniţiatorii nu mai susţin prezenta iniţiativă legislativă. 

	PREŞEDINTE,

Maria Eugenia Barna


	SECRETAR,

Nicolae Bud


Întocmit,

Consilier parlamentar Ene Giorgiana

